Document ID: 31988R2962

*****
ΚΑΝΟΝΙΣΜΟΣ (ΕΟΚ) αριθ. 2962/88 ΤΟΥ ΣΥΜΒΟΥΛΙΟΥ
της 26ης Σεπτεμβρίου 1988
για την προσωρινή αναστολή του αυτόνομου δασμού του κοινού δασμολογίου για το ακατέργαστο εκχύλισμα πρωτεϊνών που υπάγεται στον κωδικό ΣΟ ex 3504 00 00
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή του προϊόντος που αναφέρεται στο παράρτημα είναι σήμερα ανεπαρκής ή και ανύπαρκτη στην Κοινότητα και ότι, ως εκ τούτου, οι παραγωγοί δεν μπορούν να ανταποκριθούν στις ανάγκες των βιομηχανιών της Κοινότητας που το χρησιμοποιούν·
ότι είναι προς το συμφέρον της Κοινότητας να ανασταλεί μόνο μερικά ο αυτόνομος δασμός του κοινού δασμολογίου για το εν λόγω προϊόν·
ότι, λαμβάνοντας υπόψη τις δυσχέρειες που παρουσιάζει η ακριβής εκτίμηση της προσεχούς εξέλιξης της οικονομικής κατάστασης στον σχετικό τομέα, πρέπει το ανασταλτικό αυτό μέτρο να ληφθεί μόνο προσωρινά και να καθοριστεί η περίοδος της ισχύος του σε συνάρτηση με τα συμφέροντα της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο αυτόνομος δασμός του κοινού δασμολογίου για το προϊόν που αναφέρεται στο παράρτημα αναστέλλεται στο επίπεδο που ορίζεται γι' αυτό.
Η αναστολή αυτή ισχύει από την 1η Οκτωβρίου μέχρι τις 31 Δεκεμβρίου 1988.
Άρθρο 2
ο παρών κανονισμός αρχίζει να ισχύει την 1η Οκτωβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 1988.

Labels: 3
17